Source: https://ficek.sk/uznesenie-o-osvedceni-v-skusobnej-dobe-19433
Timestamp: 2020-08-04 16:18:20+00:00
Document Index: 6559820

Matched Legal Cases: ['Súd ', 'súd ', 'súd ', 'súd ', 'Súd ', 'Súd ', 'súd ']

[2020] Uznesenie o osvedčení v skúšobnej dobe | Právna Poradňa
Uznesenie o osvedčení v skúšobnej dobe
Otázka: Uznesenie o osvedčení v skúšobnej dobe
Dobrý večer, skúšobna doba podmienečnho odsudenia mi plynula od 11.12.2014 do 10.06.2016. Súd skúmal moje spravanie počas skúšobnej doby a zistil že som nespáchal nič mimo zákona. Čím som splnil podmienky na vyslovenie osvedčenia sa v skúšobnej dobe. Prokurátor Okresnej prokuratury BA XX prípisom zo dňa 12.08.2016 dal súhlas na osvedčenie sa odsúdeného v skúšobnej dobe podmienečného odsúdenia. Moja otázka: budem to mat teraz aktuálne ešte vo výpise z registra trestov alebo sa mi to už vymazalo? DAKUJEM
Odpoveď: Uznesenie o osvedčení v skúšobnej dobe
Dobrý deň, po vyjadrení súhlasu okresného prokurátora musí súd vo Vašej právnej veci ešte vydať uznesenie o tom, že ste sa osvedčili. Uznesenie sa väčšinou vydáva bez nariadenia verejného zasadnutia a následne sa jeho písomné vyhotovenie doručuje do vlastných rúk. Až po nadobudnutí právoplatnosti tohto uznesenia Vám bude vo výpise z registra trestov vymazané odsúdenie, ktorého sa Vaše osvedčenie týkalo. Po udelení súhlasu prokurátora sa Vaše odsúdenie z registra trestov ešte nevymazalo. V prípade, že od udelenia súhlasu okresného prokurátora s osvedčením ubehla dlhá doba a súd do dnešného dňa nevydal uznesenie o Vašom osvedčení je možné súd urgovať. Zašlite súdu žiadosť o vydanie súdneho rozhodnutia. V žiadosti uveďte spisovú značku konania, stručne identifikujte o akú vec ide a uveďte, že napriek tomu, že sú splnené podmienky na vydanie uznesenia o osvedčení.
Podotázka: Uznesenie o osvedčení v skúšobnej dobe (Trestné právo)
Dobry den, 21.11. mi riadne skonci cely trest zakazu cinnosti viest motorove vozidla, cim sa trest povazuje za vykonany. Nez zacnem riesit administrativnu masineriu s dopr. inspetkoratom, potrebujem pockat na uznesenie sudu o osvedceni sa? Aka dlha doba to zvykne byvat od samotneho ukoncenia trestu, nez mi sud uznesenie posle? Bez neho nemozem dopr. inspektorat ziadat o vratenie vodicskeho preukazu? Dakujem vopred za odpoved. Pekny den
Dobrý deň, vo Vašej otázke je uvedené, že budete mať vykonaný celý trest zákazu činnosti. Tak ako ste sám vo svojej otázke uviedli, trest zákazu činnosti je vykonaný uplynutím doby, na ktorú bol uložený. Vykonaním trestu zákazu činnosti je toto odsúdenie zahladené. Odsúdenie bude z výpisu registra trestov vymazané na základe pokynu príslušných orgánov. Súd v takomto prípade nerozhoduje o žiadnom osvedčení. Súd o osvedčení rozhoduje vtedy, ak Vám bol podmienečne odpustení výkon zvyšku trestu zákazu činnosti po uplynutí jej polovice so skúšobnou dobou (nie kratšou ako je zvyšok trestu). V prípade, že ste nepožiadali o podmienečné odpustenie výkonu zvyšku trestu zákazu činnosti, súd nemá už ďalej o čom rozhodovať.
Splním podmienky skúšobnej doby?
Postup po uplynutí skúšobnej doby…
Je spáchanie priestupku porušením skúšobnej doby ...
Zahladenie odsúdenia v odpise z registra trestov